text: Se kort: Her lukker Fakta butikker
  20 april 2018 kl. 10.08
  Fakta har nu sat navne på de butikker, der lukker. I Syd- og Sønderjylland er der tale om syv lukninger.
  Juelsminde, Billund, Vamdrup, Haderslev, Aabenraa, Ribe og Esbjerg mister hver en Fakta-butik. Det har Coop netop offentliggjort.
  I Haderslev er det Fakta på Gravene, der lukker. I Aabenraa er det butikken på Vestergade og i Esbjerg er der tale om forretningen på Randersvej. I de øvrige fire berørte byer, er der kun en Fakta-butik, som altså nu snart lukker.
  Coop meddelte torsdag, at 47 Fakta-butikker lukker på landsplan. I dag er der så sat navne på de butikker, der lukker.
  Lukningerne vil blive gennemført inden udgangen af maj.
  I dag er der lidt over 400 Fakta-butikker i Danmark, og med lukningerne vil der være 359 butikker tilbage i dagligvarekæden.
  
  